132. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 40217 της 20/23 Ιουλ. 1981 (ΦΕΚ Β΄ 439) Περί όρων και προϋποθέσεων παροχής από τον Ο.Α.Ε.Δ. τεχνικής βοήθειας στις επιχειρήσεις για δημιουργία στελεχών-εκπαιδευτών τους. Έχοντας υπόψη: α)Τις διατάξεις του Ν.Δ. 212/1969 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». β)Τις διατάξεις του άρθρ. 9 του Νόμ. 709/1977 «περί καθιερώσεως κινήτρων επαγγελματικής καταρτίσεως εργατικού δυναμικού και ρυθμίσεως συναφών θεμάτων». γ)Τις διατάξεις του αριθ. 25 του Νόμ. 1116/1981 «για την παροχή κινήτρων ενισχύσεως της περιφερειακής και οικονομικής αναπτύξεως της χώρας και τη ρύθμιση συναφών θεμάτων». δ)Τη σχετική γνώμη του Διοικητικού Συμβουλίου του Οργανισμού Απασχολήσεως Εργατικού Δυναμικού (απόφ. 3092/3.6.1981-έγγραφο 77037/18.6. 1981), αποφασίζουμε: Καθορίζουμε τους όρους και τις προϋποθέσεις παροχής τεχνικής βοήθειας, από τον Οργανισμό Απασχολήσεως Εργατικού Δυναμικού (Ο.Α.Ε.Δ.), σε βιομηχανικές επιχειρήσεις ή εκμεταλλεύσεις για την επιμόρφωση στελεχών τους, προκειμένου αυτά να χρησιμοποιηθούν περαιτέρω για την κατάρτιση και εφαρμογή προγραμμάτων επαγγελματικής καταρτίσεως του εργατικού τους δυναμικού, που θα αποβλέπει: α)Στην κάλυψη αναγκών τους σε ειδικευμένο προσωπικό, υφισταμένων ή προβλεπομένων να δημιουργηθούν. β)Στην εισαγωγή νέας τεχνολογίας. γ)Σπουδαίες αλλαγές στους όρους παραγωγής ή διαθέσεως προϊόντων. δ)Στην βελτίωση των συνθηκών εργασίας. ε)Στην αύξηση της παραγωγικότητας και ς)Στην κατάρτιση μειονεκτούντων ατόμων, ως ακολούθως: 1.Σε ποιες επιχειρήσεις θα παρέχεται τεχνική βοήθεια. Κατ’ αρχήν η προβλεπόμενη από το άρθρ. 9 του Νόμ. 709/77 τεχνική βοήθεια παρέχεται σε όλες τις επιχειρήσεις (βιομηχανικές ή βιοτεχνικές επιχειρήσεις και εκμεταλλεύσεις ή ομίλους επιχειρήσεων), που επιθυμούν να εφαρμόσουν προγράμματα επαγγελματικής καταρτίσεως του εργατοτεχνικού προσωπικού τους, ανάλογα με τις δυνατότητες του Ο.Α.Ε.Δ. και εφόσον πληρούν τους κατά τις διατάξεις του Νόμ. 709/77, όρους και προϋποθέσεις κατά την ακόλουθη προτεραιότητα. α)Πρώτη προτεραιότητα: Σε επιχειρήσεις για τις οποίες έχει κινηθεί η διαδικασία εγκρίσεως προγραμμάτων επαγγελματικής γενικά καταρτίσεως ή επιμορφώσεως του εργατοτεχνικού τους προσωπικού, σύμφωνα με τις διατάξεις  του άρθρ.11 του Νόμ. 709/77 ή του άρθρ. 25 του Νόμ. 1116/1981. β)Δεύτερη προτεραιότητα: Σε επιχειρήσεις μέσα στις οποίες έχουν ιδρυθεί και λειτουργούν ή έχει αποφασισθεί από το Δ.Σ. του Ο.Α.Ε.Δ. να λειτουργήσουν ενδοεπιχειρησιακές εκπαιδευτικές μονάδες του Ο.Α.Ε.Δ., σύμφωνα με τις διατάξεις του άρθρ. 8 του Νόμ. 709/77. γ)Τρίτη προτεραιότητα: Σε επιχειρήσεις που θα εφαρμόσουν προγράμματα επαγγελματικής καταρτίσεως του εργατοτεχνικού τους προσωπικού και δεν εμπίπτουν στην (α) και (β) περίπτωση. 2.Ποια θα πρέπει να είναι τα προσόντα των στελεχών των επιχειρήσεων που θα χρησιμοποιηθούν σαν εκπαιδευτές. Η προς τις παραπάνω επιχειρήσεις τεχνική βοήθεια, η οποία αφορά στην οργάνωση και εφαρμογή προγραμμάτων καταρτίσεως στελεχών των, προκειμένου να χρησιμοποιηθούν αυτά περαιτέρω ως εκπαιδευτές, για την εκπόνηση και εφαρμογή από τις επιχειρήσεις αυτές προγραμμάτων επαγγελματικής καταρτίσεως του εργατικού τους δυναμικού κατά τα ανωτέρω, θα παρασχεθεί εφόσον τα εν λόγω στελέχη των έχουν τα εξής τυπικά και ουσιαστικά προσόντα: α)Πτυχίο Δημοσίας Κατώτερης Τεχνικής Σχολής ή ισότιμο πτυχίο αναγνωρισμένης Ιδιωτικής Σχολής ή Εκπαιδευτικής Μονάδος του Ο.Α.Ε.Δ. (ΤΕΚ ή Μαθητείας) ή τουλάχιστον απολυτήριο Γυμνασίου νέου τύπου. β)Άδεια ασκήσεως της οικείας ειδικότητας, στις περιπτώσεις που αυτό απαιτείται από την εκάστοτε ισχύουσα σχετική Νομοθεσία. γ)Άσκηση στο επάγγελμα (επαγγελματική εμπειρία), βεβαιουμένη από τον εργοδότη: 1.5 ετών οι απόφοιτοι Γυμνασίου ή Λυκείου,  2.3 ετών οι πτυχιούχοι Κατωτέρων ή Μέσων Τεχνικών Σχολών,  3.2 ετών οι πτυχιούχοι Ανωτέρων Τεχνικών Σχολών, 4.ενός (1) έτους οι πτυχιούχοι Ανωτάτων Τεχνικών Σχολών. 3.Ποια θα είναι τα προσόντα αυτών που θα διδάσκονται τα στελέχη-εκπαιδευτές των επιχειρήσεων. α)Εκείνα που απαιτούνται για το διορισμό ή την ένταξη στους Κλάδους 9 ή 7 ή 1 του Εκπαιδευτικού Προσωπικού του Ο.Α.Ε.Δ. και β)Πτυχίο του Τμήματος Παιδαγωγικής Επιμορφώσεως της ΣΕΛΕΤΕ ή του Προτύπου ΚΕΚΑΤΕ Αθηνών ή πτυχίο ισότιμο ή ανώτερο της ημεδαπής ή αλλοδαπής. 4.Ποιο θα είναι το πλαίσιο της διδακτέας ύλης στα στελέχη-εκπαιδευτές. Το πρόγραμμα που θα εφαρμοστεί για να καταρτιστούν ως εκπαιδευτές τα κατά τα ανωτέρω στελέχη των επιχειρήσεων, στις οποίες θα παρασχεθεί τεχνική βοήθεια, θα περιλαμβάνει δύο σκέλη ως κατωτέρω: (Μετά τη σελ. 98,670) Σελ.98,671 Τεύχος Δ101-Σελ.51 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.132 α)Πρώτο σκέλος:Θα αφορά στην παιδαγωγική κατάρτιση των στελεχών-εκπαιδευτών και θα περιλαμβάνει τα εξής κεφάλαια: (1)Αρχές διδασκαλίας και μαθήσεως. (2)Εφαρμογές. (3)Βασικές πρακτικές γνώσεις ψυχολογίας. (4)Ανθρώπινες σχέσεις στην εργασία. β)Δεύτερο σκέλος:Θα αφορά στη μεθοδολογία εκπονήσεως προγραμμάτων και βοηθημάτων Ταχύρρυθμης Επαγγελματικής Καταρτίσεως (Τ.Ε.Κ.) και θα περιλαμβάνει τα εξής κεφάλαια: (1)Αρχές εκπονήσεως προγραμμάτων. (2)Εφαρμογή εκπονήσεως εκπαιδευτικών προγραμμάτων και βοηθημάτων. (3)Μελέτη και οργάνωση βασικού εξοπλισμού εργαστηρίων, εκπαιδευτικών προγραμμάτων Τ.Ε.Κ.  5.Πόση θα είναι η διάρκεια του προγράμματος καταρτίσεως στελεχών-εκπαιδευτών. α)Η συνολική διάρκεια εφαρμογής του προγράμματος ορίζεται σε 60-150 ώρες, κατανεμόμενες σε 2-5 εβδομάδες, ανάλογα με τα προσόντα των εκπαιδευομένων (εκπαίδευση, μετεκπαίδευση στο εξωτερικό ή εσωτερικό, εμπειρία, συμμετοχή σε προγράμματα επιμορφώσεως κ.λ.π.). Σε περίπτωση χρηματοδοτήσεως από το Ευρωπαϊκό Κοινωνικό Ταμείο η διάρκεια του προγράμματος θα πρέπει να βρίσκεται μέσα στα πλαίσια των σχετικών Εκπαιδευτικών προγραμμάτων, που προβλέπονται από τον ισχύοντα εκάστοτε ειδικό Κανονισμό του Ευρωπαϊκού Κοινωνικού Ταμείου. β)Η ημερήσια διάρκεια εφαρμογής του εν λόγω προγράμματος ορίζεται σε 5-6 ώρες διδασκαλίας κάθε εργάσιμη ημέρα, ανάλογα με τις υπάρχουσες δυνατότητες από πλευράς Ο.Α.Ε.Δ. και των ενδιαφερομένων επιχειρήσεων. γ)Η παρακολούθηση του πρώτου σκέλους είναι υποχρεωτική σε όσους πρόκειται να χρησιμοποιηθούν για την εφαρμογή των εγκεκριμένων από τον Ο.Α.Ε.Δ. σχετικών εκπαιδευτικών προγραμμάτων. Εξαιρετικώς, δεν υποχρεούνται να παρακολουθήσουν το πρώτο σκέλος (παιδαγωγική κατάρτιση Εκπαιδευτών επιχειρήσεων) όσοι έχουν υποστεί παιδαγωγική κατάρτιση και εφόσον αυτό αποδεικνύεται με επίσημους τίτλους. δ)Η παρακολούθηση του δευτέρου σκέλους είναι προαιρετική και επιτρέπεται μόνο σε όσους έχουν παρακολουθήσει το πρώτο σκέλος, ή διαθέτουν ανάλογο τίτλο σπουδών. 6.Σε ποιο τόπο θα εφαρμοστεί το πρόγραμμα. Τα προγράμματα καταρτίσεως στελεχών-εκπαιδευτών θα εφαρμόζονται από τον Ο.Α.Ε.Δ. σε Οργανωμένες Εκπαιδευτικές Μονάδες του, που διαθέτουν κατάλληλη υποδομή, ή σε κατάλληλες εγκαταστάσεις των επιχειρήσεων στο σύνολο ή μέρος αυτών. Σελ.98,672 Τεύχος Δ101-Σελ.52 7.Ποια θα είναι η διαδικασία εγκρίσεως και εφαρμογής του προγράμματος. α)Το περιεχόμενο του προγράμματος Καταρτίσεως εκπαιδευτικών επιχειρήσεων εγκρίνεται πριν από την εφαρμογή του με ειδική απόφαση του Δ.Σ. του Ο.Α.Ε.Δ., που θα εκδίδεται ύστερα από εισήγηση της αρμόδιας Υπηρεσίας και σχετική γνωμοδότηση της ΕΠΑΕΔ. β)Η έναρξη εφαρμογής του προγράμματος θα εγκρίνεται με απόφαση του Διοικητή του Ο.Α.Ε.Δ., ύστερα από σχετική εισήγηση της αρμόδιας Υπηρεσίας. 15.Γ .β.132 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 